Simbahan nin Quiapo

An Simbahan nin Quiapo sarong simbahan kan Romano Katoliko na nakalugar sa Quiapo, Manila sa Filipinas. Inaapod man ini na Basilika Menor nin Itom na Nazareno. Bantogan an simbahan na ini huli kan saiyang estatuwa na Itom na Nazareno na iyo an sentro kan debosyon kan mga Katoliko tuyong Enero 9 taon-taon. Naitindog an simbahan na ini kan 1582 asin makangalas na dai narumpag kan Ika-2 Gerang Pangkinaban apesar an palibot kaining mga edipisyo biyo nagkarurunot resulta kan gera. Pininturahan gatason ini pakatapos masulo an orihinal na edipisyo sa arkitekturang baroque Mehikano kan taon 1928.

Sa presente, an simbahan na ini sakop kan Arkeodiosesis nin Manila, asin an rektor ngonyan iyo si Rev. Msgr. Jose Clemente Ignacio na nagsangle' ki Msgr. Josefino Ramirez kan an huri natokahan na rektor sa Arkeodiosesis na Santuario kan Divina Misericordia sa Maysilo, syudad kan Mandaluyong.

Agi-agi
Kan si Gobernador Heneral Santiago de Vera tinogdas an Distrito nin Quiapo kan Agosto 29, 1586, an mga misionerong Pransiskano tinogdok an pinaka-enot na simbahan sa Quiapo gibo sana sa kawayan asin tiklad. Nasulo ini kan taon 1639. Naitindog liwat ini asin pahoro-hirahay asin pagpagayon kaini nagin pusog an edipisyo na parte narumpag naman kan paglinog kan 1863. Sa superbisyon kan mga Pading Eusebio de Leon asin Manuel Roxas, an ika-3 simbahan natindog naman kan taon 1899, na si P. Roxas ngane naka-amot nin kontribusyon nag'abot Php 40,000.00. Sa kasulo kan Oktubre 10, 1928, natomtom na gayo ini asin natada na sana an mga pader saka kampanaryo. Si Doña Encarnacion Nakpil de Orense, na namayo kan Komite kan Paroko, naghingoa makadamot nin kwarta ngane mapatindog liwat an simbahan. Si Arkitekto Juan Nakpil iyo an nagin responsable sa pagtogdok kaini. Milagrosong gayo na ini dai narumpagt asin narunot kan Ika-2 Gerang Pangkinaban dawa ngane an mga naka-palibot saiyang mga edipisyo nagkarurunot.

An Estatuwa ni Itom na Nazareno
An  mga prayleng Agustinos Recoletos dinara an estatuwa ni Itom na Nazareno sa Simbahan ni San Juan de Bautista sa Bagumbayan, na ngonyan  parte na kan Parke ni Rizal/Luneta, kan Mayo 31, 1606. An imahen na ini idinakit naman sa Simbahan Recoleto kan San Nicolas de Tolentino kan taon 1608. Dangan kan 1787, si Bsilio Sancho de Santas Junta y Rufina, S.P., na iyo kaidto an Arsobispo kan Manila, pinag-boot na ihubo an imahen sa Simbahan kan Quiapo.

An Debosyon ki Itom na Nazareno

An Simbahan kan Quiapo, tuyong soro-semana igwang panobena pagbiByernes, asin may prusisyon taon-taon tuyong ika-9 nin Enero para sa pagdedebosyon kan ginatos na ribong mga Katoliko. Roborobo an mga deboto nadulok asin napangadye sa atubangan kan imahen ni Itom na Nazareno sa paglaom na mararahay sinda asin magigianan sa mga problema kun ini idulok ninda igdi sa tinutubod na milagrosong imahen ni Hesukristo.

Hilnga Man

Itom na Nazareno 
Quiapo, Manila

Mga panluwas na takod

 History of Quiapo
 Veneration of the Black Nazarene in Quiapo 

Mga simbahan